ຕາມການລາຍງານຂ່າວ ໃນວັນທີ 27 ກໍລະກົດ 2015, ທ່ານປະທານາທິບໍດີອາເມລິກາ Barack Obama ໄດ້ແຕ່ງຕັ້ງນັກການທູດອາວຸໂສ Michael Ratney ເປັນທູດພິເສດປະຈຳຊີຣີ, ແທນທ່ານ Daniel Rubinstein ຫາກໍຮັບແຕ່ງຕັ້ງເປັນເອກອັກຄະລັດຖະທູດຄົນໃໝ່ປະຈຳ Tunisia. ນີ້ແມ່ນຄັ້ງທີ 3 ທີ່ທຳນຽບຂາວແຕ່ງຕັ້ງຕຳແໜ່ງດັ່ງກ່າວ ໃນຮອບເວລາ 4 ປີທີ່ປະເທດຕາເວັນອອກກາງນີ້ຖືກຕົກເຂົ້າສະພາບປະທະກັນ. ໃນຄຳຖະແຫຼງໜຶ່ງ, ທ່ານລັດຖະມົນຕີວ່າການກະຊວງການຕ່າງປະເທດອາເມລິກາ John Kerry ຢືນຢັນວ່າ: ຖ້າຫາກຂໍ້ຕົກລົງດັ່ງກ່າວຂອງທ່ານປະທານາທິບໍດີ Obama ໄດ້ຮັບການຮັບຮອງເອົາຈາກສະພາແຫ່ງຊາດ. ທ່ານ Ratney ຈະສືບຕໍ່ຮັກສາໜ້າທີ່ສຳຄັນຂອງທ່ານ Daniel Rubinstein ໃນການກຳນົດນະໂຍບາຍຂອງວໍຊິງຕັນສຳລັບວິກິດການຢູ່ຊີຣີ. ທ່ານ Kerry ໄດ້ຢືນຢັນຄຳໝັ້ນສັນຍາຂອງອາເມລິກາ ຄືນໃໝ່ ກ່ຽວກັບການຮ່ວມມືໃນການຕ້ານການກໍ່ການຮ້າຍ, ສະໜັບສະໜູນກຳລັງເຊິ່ງອາເມລິກາຖືກວ່າ “ຄ່ຽມຄົມ” ຢູ່ຊີຣີ ແລະ ແກ້ໄຂວິກິດການມະນຸດສະທຳ ພ້ອມກັບການກະທົບທີ່ກ່ຽວຂ້ອງເຖິງບັນດາປະເທດຖານບ້ານໃກ້ເຮືອນຄຽງຂອງຊີຣີ.